CELEX: 62020CN0258
Language: fi
Date: 2020-06-11 00:00:00
Title: Asia C-258/20: Ennakkoratkaisupyyntö, jonka Juzgado de lo Social n° 1 de Barcelona (Espanja) on esittänyt 11.6.2020 – HV v. Instituto Nacional de la Seguridad Social (INSS)

28.9.2020   
            
            
               FI
            
            
               Euroopan unionin virallinen lehti
            
            
               C 320/7
            
         
      Ennakkoratkaisupyyntö, jonka Juzgado de lo Social no 1 de Barcelona (Espanja) on esittänyt 11.6.2020 – HV v. Instituto Nacional de la Seguridad Social (INSS)
      (Asia C-258/20)
      (2020/C 320/09)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Social no 1 de Barcelona
      
         Pääasian asianosaiset
      
      
         Kantaja: HV
      
         Vastaaja: Instituto Nacional de la Seguridad Social (INSS)
      
         Ennakkoratkaisukysymys
      
      Onko miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19.12.1978 annettua neuvoston direktiiviä 79/7/ETY (1) tulkittava siten, että se on esteenä pääasian kohteena olevan kaltaiselle oikeussäännölle (TRLGSS:n 60 §:n 4 momentti), jolla otetaan käyttöön oikeus eläkkeen lisään naisille, joilla on ollut vähintään kaksi biologista tai adoptoitua lasta ja jotka saavat maksuperusteista vanhuuseläkettä, kun taas naisilla, jotka ovat samassa tilanteessa, ei ole oikeutta tällaiseen vanhuuseläkkeen lisään, jos he ovat jääneet varhennetulle eläkkeelle vapaaehtoisesti, mille asetetaan laissa tiukemmat vakuutusmaksujen suorittamista koskevat edellytykset kuin tavanomaisen vanhuuseläkkeen yhteydessä, ikää koskevat edellytykset ovat samat tai hyvin samankaltaiset ja työmarkkinoilla pysymiseen liittyvät naissukupuoleen perustuvat vaikeudet ovat samanlaisia?
      
         (1)  EYVL 1979, L 6, s. 24.